Kukhona okungahambi kahle ngaphakathi kwi-ANC - Mahumapelo | News24Kukhona okungahambi kahle ngaphakathi kwi-ANC - MahumapeloUNdunankulu waseNorth West uSupra Mahumapelo ukhulume kwangathi uveza ukuthi kunetulo lezepolitiki elakhiwayo lokumphoqa ukuba asule esikhundleni.UMahumapelo ngoLwesithathu ekuseni ushaye ingwiji kulandela isithembiso sakhe asenzile sokuthi uzokwesula esikhundleni namhlanje emini, njengoba manje ethi uzolinda isigungu esiphezulu se-ANC esifundazweni kube yiso esenza isinqumo ngekusasa lakhe.Le nhlangano eNorth West ibambe umhlangano ophuthumayo wesigungu esiphezulu, eMahikeng, njengoba kudingidwa ngodaba lukaMahumapelo.OLUNYE UDABA: Ngizomnikeza ngoLwesihlanu incwadi uSomlomo - Supra MahumapeloEkhuluma nabezindaba ngaphambi komhlangano wehlangano esifundazweni, lo ndunankulu uthe ufuna izimpendulo ekutheni kungani uKhongolose uvumelane namaqembu aphikisayo ekutheni akhishwe emandleni.UMahumapelo uphinde wasola ukuthi kunokusebenzisana okukhona phakathi kwe-EFF ne-ANC esifundazweni.Uthe abalandeli bakhe kumele behlise umoya kuze kube i-PEC iyahlangana. "Nginikezeni ithuba lokuthi ngikhulume ne-PEC kuzothi uma sesiqedile, ngenxa yokuthi sakhethwa yini, i-PEC izobe isizokhuluma nani."
